
	ACTA (EXTRACTE)


	Expedient núm.: 
	Òrgan col·legiat: 

	JGL/2018/44 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	5 de novembre de 2018 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 1977/2018. Ajuts individuals per als infants escolaritzats a les llars d'infants

	Favorable
	Tipus de votació: unanimitat

	Vist l’informe emès pels Serveis Socials d’Atenció Primària del Solsonès sobre l’aplicació de la normativa de reducció de quotes d’alumnes escolaritzats a les llars d’infants, aprovada per la Junta de Govern Local de 17 de setembre de 2018;
Atès que hi ha una sol·licitud d’ajut de nens escolaritzats a Els Petits Gegants que reuneix els requisits establerts a les bases, ref. 2018/00149;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acceptar la sol·licitud de la família que s’especifica en l’informe que hi ha a l’expedient i que ascendeix a la quantitat de quaranta euros (40,00 €) mensuals i serà efectiva a partir del mes de setembre de 2018.


	Expedient 243/2018. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar un ajut de seixanta euros amb quaranta cèntims (60,40 €), a la família mencionada en l'informe emès per l'assistent social de l'Ajuntament, per pagar el rebut d'aigua d'un habitatge corresponent al 1r trimestre de 2018 i que ascendeix a l'import esmentat.


CONVENIS
	Expedient 1981/2018. Conveni de col·laboració amb el Consell Comarcal del Solsonès per l'Oficina Jove del Solsonès

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 16 d'abril de 2018, acordà aprovar el contingut del conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès;
Vist que la Junta de Govern Local, en la sessió duta a terme el dia 4 de juny de 2018, acordà esmenar els errors de transcripció, que s'havien detectat en el contingut del conveni esmentat,
Vist que s'ha modificat l'aportació que el Consell Comarcal del Solsonès rebrà del Contracte programa fitxa 42, Oficines Joves de la Xarxa d'Emancipació Juvenil,
La Junta de Govern Local, en virtut de les facultats que té delegades per decret d'alcaldia 125/2015, de 10 de juliol, i per unanimitat dels assistents acorda esmenar el contingut del conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès, i aprovar el nou contingut del conveni esmentat, d'acord amb el redactat que es transcriu a continuació, i facultar l’alcalde per a la seva signatura:
«Conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès
Solsona, 23 de maig de 2018
Reunits
D’una banda, David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
De l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics 12 de la ciutat de Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I. L’Ajuntament de Solsona (en endavant, l’Ajuntament) té prevista la creació de l’Oficina Jove del Solsonès, servei que s’instal·larà a la planta baixa del Casal de Cultura i Joventut, immoble propietat del mateix Ajuntament.
II. Que el Consell Comarcal del Solsonès (en endavant, el Consell Comarcal), atesa la importància que aquesta oficina tindrà no només per la ciutat de Solsona sinó també per la comarca del Solsonès, té la voluntat de col·laborar en el normal desenvolupament de les seves funcions.
III. Que el Consell rebrà del Contracte programa fitxa 42, Oficines Joves de la Xarxa d’Emancipació Juvenil, entre el Departament de Treball, Afers socials i Famílies i el Consell Comarcal del Solsonès, per al funcionament de l’Oficina Jove del Solsonès, una aportació per al funcionament de l’Oficina Jove. Que aquesta aportació és de 22.000,00 € per a l’anualitat 2018.
IV. Que el Consell haurà de justificar un import superior al Departament de Treball, Afers socials i Famílies, corresponents a l’Oficina Jove per tal de poder ingressar l’aportació anual. Que l’import a justificar és de 24.445,00 € per a l’anualitat 2018.
V. Que és voluntat d’ambdues parts vetllar per un bon funcionament de l’Oficina i garantir-ne un horari mínim d’obertura.
Per tot això, les parts acorden formalitzar aquest conveni de col·laboració, per la qual cosa,
Acorden
1. Aquest conveni té per finalitat reflectir els compromisos de col·laboració entre l’Ajuntament i el Consell Comarcal per al finançament i l’execució del projecte de condicionament de l’Oficina Jove del Solsonès, així com per al manteniment futur d’aquesta.
2. La finalitat de l’activitat que emprèn l’Oficina Jove del Solsonès està adreçada a activitats de joventut i altres actes vinculats a les entitats juvenils de la ciutat de Solsona i de la seva comarca. L’oficina durà per nom OFICINA JOVE DEL SOLSONÈS i tindrà, per tant, abast comarcal.
3. Les obres de condicionament de l’espai que ha d’acollir l’Oficina Jove seran a càrrec de l’Ajuntament, ens que en farà la contractació i el seguiment de l’obra, d’acord amb la normativa vigent.
4. L’Ajuntament es compromet a proporcionar el mobiliari i el material i equipament informàtic necessari pel correcte funcionament de l’Oficina.
5. Per col·laborar amb la inversió inicial municipal, el Consell farà una aportació, inicial i única, de 5.000,00 € a l’Ajuntament de Solsona, prèvia justificació de l’ens local de la inversió realitzada.
6. El Consell Comarcal del Solsonès farà una aportació a l’Ajuntament de Solsona corresponent a l’import de l’aportació del Contracte programa fitxa 42, Oficines Joves de la Xarxa d’Emancipació Juvenil entre el Departament de Treball, Afers socials i Famílies i el Consell Comarcal del Solsonès, per al funcionament de l’Oficina Jove del Solsonès. Que l’import d’aquesta aportació per al 2018 és de 22.000,00 €.
7. Amb aquesta aportació, l’Ajuntament de Solsona contractarà, per a l’atenció al públic i pel funcionament de l’Oficina, un informador juvenil a jornada parcial (20 hores setmanals), amb un cost previst de 14.875,39 €.
8. Per tal de garantir uns horaris de funcionament de l’Oficina de quaranta hores setmanals, l’Ajuntament i el Consell Comarcal destinaran un/a treballador/a del personal propi cadascun 10 hores setmanals. L’horari d’obertura al públic serà d’un mínim de 24 hores setmanals i serà determinat per la Comissió de Seguiment de l’oficina. El personal de cada entitat continuarà depenent orgànicament i funcional de la seva pròpia entitat.
9. L’Ajuntament de Solsona contractarà, també amb l’aportació del Consell Comarcal, un/a tècnic/a de salut dues hores a la setmana.
10. L’Ajuntament assumirà les despeses ordinàries de funcionament de l’Oficina (enllumenat, calefacció, telefonia, ...), estimades en 3.884,00 € anuals, i aquestes es finançaran amb l’import restant de l’aportació del Consell Comarcal provinent del Contracte programa fitxa 42, Oficines Joves de la Xarxa d’Emancipació Juvenil, una vegada deduïdes les despeses de contractació de l’informador/a juvenil i el/la tècnic/a de salut.
11. Les despeses de manteniment de l’Oficina Jove en la part que no estigui coberta per l’aportació del Consell mitjançant el contracte programa es finançarà 50% a càrrec de l’Ajuntament i 50% a càrrec del Consell Comarcal, aquest darrer prèvia comunicació i conformitat de la despesa.
12. Cada ens, per la seva banda, assumirà les despeses de formació i de desplaçaments del personal adscrit a l’Oficina a excepció de l’informador/a juvenil que s’assumirà el 50% entre les dues administracions.
13. L’Ajuntament de Solsona haurà de justificar degudament al Consell Comarcal l’aportació que aquest li haurà efectuat (22.000,00 € per al 2018) més el 50% de la quantitat no aportada del pressupost però que cal justificar al Departament (2.445,00 € per al 2018), mitjançant la presentació de factures, nòmines i/o altres documents i el comprovant bancari de pagament, corresponents a les despeses a què fa referència aquest conveni, abans del 31 de desembre de cada anualitat.
No es consideraran despeses elegibles a justificar les que no corresponguin a l’activitat de l’Oficina Jove o al seu funcionament, ni les corresponents a altre personal que no sigui l’informador juvenil ni les inversions.
14. El Consell Comarcal farà l’aportació a l’Ajuntament tant bon punt la rebi per part del Departament de Treball, Afers socials i Famílies i prèvia justificació de la despesa per part de l’Ajuntament.
15. El Consell Comarcal justificarà al Departament de Treball, Afers socials i Famílies 24.445,00 € corresponents al pressupost de la Fitxa 42, dels quals 23.222,50 € provindran de la justificació de despesa que aporti l’Ajuntament de Solsona i 1.222,50 € de despeses pròpies.
16. El període de vacances de l’informador/a juvenil estarà sotmès al tancament de l’Oficina Jove que serà durant la segona quinzena d’agost i la primera de setembre. Els treballadors de l’Ajuntament i del Consell es coordinaran perquè el seu període de vacances no interfereixi en els dies d’obertura de l’Oficina Jove.
17. Les administracions participants en el projecte es coordinaran per tal de garantir el seu correcte funcionament. Es crearà una comissió de seguiment mixta formada per cinc persones (els responsables polítics i tècnics d’Ajuntament i Consell i l’informador/a juvenil).
18. La durada d’aquest conveni es fixa per un any, prorrogable d’any a any i fins a un màxim de tres i, en tot cas, mentre es mantingui l’aportació mínima de 22.000,00 € de la Fitxa 42 del contracte programa entre el Departament de Treball, Afers socials i Famílies i el Consell Comarcal del Solsonès que permeti la continuïtat del servei en les condicions i requisits de funcionament de les Oficines Joves de la Xarxa d’Emancipació Juvenil establertes en aquest conveni.
19. Aquest conveni deixa sense efecte qualsevol d’anterior signat entre les parts en relació a l’Oficina Jove del Solsonès.
I perquè consti, i en prova de conformitat, les parts signen el present document.»


EDUCACIÓ
	Expedient 1987/2018. Festa del Docent 2018 – ajut econòmic

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola Arrels I i representant de la Comissió de la Festa del Docent, en què demana un ajut econòmic per pagar les despeses que ocasionarà l’organització de la Festa del Docent que es durà a terme el dia 27 de novembre;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir un ajut de quatre-cents euros (400,00 €).


 
	Expedient 1988/2018. Juga-la! Projecte de creixement familiar – utilització equipament municipal

	Desfavorable
	Tipus de votació: unanimitat

	Vista la sol·licitud presentada i subscrita per la representant del projecte "Juga-la! Projecte de creixement familiar", en què demana poder fer ús de l'espai del gimnàs de l'Escola El Vinyet alguns dilluns, quinzenalment, des del mes de novembre de 2018 al mes de juny de 2019, per tal de poder dur a terme l'activitat "Espai de joc en família i acompanyament en la criança";
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que no es pot atendre la seva sol·licitud ja que es vol ocupar un equipament municipal per dur a terme una activitat privada.


GOVERNACIÓ
	Expedient 2004/2018. Ciudadanos - Partido de la Ciudadania – instal·lació carpa informativa

	Favorable
	Tipus de votació: unanimitat

	Vista la sol·licitud presentada i subscrita per la representant del partit polític Ciudadanos - Partido de la Ciudadania, amb NIF núm. G64283310, en què demana permís per poder instal·lar una carpa informativa de 3,00 x 3,00 metres el dia 16 de novembre, de les 10.00 a les 14.00 hores, al passeig de Sant Antoni M. Claret;
Vist l'informe 318/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita però s’ha de tenir en compte que, pel que fa a la ubicació de la carpa, en ser dia de mercat setmanal el dia 16, s’haurà d’ubicar a la Plaça del Camp i que la zona ha de quedar sempre neta pel responsable de l’activitat.


 

SUBVENCIONS
	Expedient 1970/2018. Fundació Volem Feina – aigua locals Fundació, 4t trimestre 2017

	Favorable
	Tipus de votació: unanimitat

	Vista la sol·licitud presentada i subscrita pel president de la Fundació Volem Feina, amb NIF núm. G25468711, en què demana una subvenció per pagar les factures del 4t trimestre de 2017 del subministrament d’aigua potable d’ús domèstic corresponents als locals que té la Fundació;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir una subvenció de cent quinze euros amb cinquanta cèntims (115,50 €) per pagar les factures corresponents al 4t trimestre de 2017 del subministrament d’aigua potable d’ús domèstic.


VARIS
	Expedient 1989/2018. Queixes del servei de correus a Solsona

	Favorable
	Tipus de votació: unanimitat

	Vista la sol·licitud presentada i subscrita per la vicepresidenta del Consell de la Gent Gran de Solsona, en què exposa que el Consell de la Gent Gran ha rebut queixes, per part d'usuaris del servei de Correus de Solsona, del mal servei que ha tingut durant tot l'estiu i del no gaire efectiu en altres èpoques de l'any i demana que l'Ajuntament faci arribar aquesta queixa a les instàncies que corresponguin;
A proposta de l'alcalde, 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que es farà arribar la queixa a Correus i des de l'Ajuntament es requerirà a Correus que es busqui una solució al problema del servei que s’està oferint actualment a Solsona.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

